и да́руй на́мъ бо́дреннымъ се́рдцемъ, и тре́звенною мы́слію, всю̀ настоя́щагѡ житія̀ но́щь прейтѝ, ѡжида́ющымъ прише́ствія свѣ́тлагѡ и явле́ннагѡ днѐ, єдиноро́днагѡ твоегѡ̀ сн҃а, гдс̑а и бг҃а и сп҃са на́шегѡ іи҃са хрс̑та̀: во́ньже со сла́вою судія̀ всѣ́хъ пріи́детъ, кому́ждо ѿда́ти по дѣлѡ́мъ єгѡ̀, да не па́дше и ѡблѣни́вшеся, но бо́дрствующе, и воздви́жени въ дѣ́ланіе, ѡбря́щемся гото́ви, въ ра́дость и бж҃е́ственный черто́гъ сла́вы єгѡ̀ совни́демъ, идѣ́же пра́зднующихъ гла́съ непреста́нный, и неизрече́нная сла́дость зря́щихъ твоегѡ̀ лица̀ добро́ту неизрече́нную: ты́ бо єсѝ и́стинный свѣ́тъ, просвѣща́яй и ѡсщ҃а́яй вся́чєская, и тя̀ пое́тъ вся̀ тва́рь во вѣ́ки вѣкѡ́въ, ами́нь